ddrg/super_eurlex huggingface dataset:
A Tanács irányelve

(1985. július 8.)

a 77/388/EGK irányelv 14. cikkének (1) bekezdése d) pontja hatályának bizonyos termékek végleges behozatalára kivetett hozzáadottérték-adó alóli mentességek tekintetében történő meghatározásáról szóló 83/181/EGK irányelv módosításáról

(85/346/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 83/181/EGK [4] irányelv meghatározta azon minimális üzemanyag-mennyiséget, amelyet a haszongépjárművek tartályában hozzáadottértékadó-mentesen be lehet hozni;

mivel a Közösség belső határain való áthaladás megkönnyítése érdekében első lépésként növelni kell az említett mennyiséget azon járműveknél, amelyek a tagállamok között közlekednek, és amelyeket személyfuvarozásra szántak és arra alkalmasak; mivel második lépésként a Bizottság javaslatára a Tanács dönteni fog a mennyiség emeléséről a tagállamok között közlekedő, árufuvarozásra szánt és arra alkalmas járműveknél,

ELFOGADTA EZT AZ IRÁNYELVET:

1. cikk

A 83/181/EGK irányelv a következőképpen módosul:

1. A 83. cikk helyébe a következő rendelkezés lép:

"83. cikk

A tagállamok a következők szerint korlátozhatják a haszongépjárművek szabványos tartályában lévő üzemanyagra adott mentességet:

a) ha a gépjármű harmadik országból érkezik, legfeljebb 200 liter/jármű/utazás;

b) ha a jármű egy másik tagállamból érkezik:

- legfeljebb 200 liter/jármű/utazás ellenérték fejében vagy anélkül történő árufuvarozásra szánt és alkalmas járműveknél,

- legfeljebb 600 liter/jármű/utazás ellenérték fejében vagy anélkül, a gépkocsivezetővel együtt több mint kilenc fő szállítására szánt és alkalmas járműveknél.

A Szerződésben ezzel kapcsolatban megállapított eljárásokkal összhangban a Bizottság javaslata alapján a Tanácsnak 1986. július 1-jéig határoznia kell az első albekezdés b) pontjának első francia bekezdésében említett járművek szabványos tartályában lévő, adómentesen behozható üzemanyag mennyiségének emeléséről."

2. A 84. cikk a) pontja helyébe a következő rendelkezés lép:

"a) a nemzetközi fuvarozással foglalkozó haszongépjárművek harmadik országból légvonalban legfeljebb 25 kilométer mélyen mennek be a határsávba, ha az ilyen fuvar az e sávban élő személyek által megtett utakból áll;".

2. cikk

A tagállamok legkésőbb 1985. október 1-jéig hatályba léptetik azokat az intézkedéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1985. július 8-án.

a Tanács részéréről

az elnök

J. Santer

[1] HL C 95., 1984.4.6., 3. o.

[2] HL C 172., 1984.7.2., 15. o.

[3] HL C 248., 1984.9.17., 13. o.

[4] HL L 105., 1983.4.23., 38. o.

--------------------------------------------------
A Tanács irányelve

(1985. június 12.)

a húsipari termékek Közösségen belüli kereskedelmét érintő egészségügyi problémákról szóló 77/99/EGK irányelv módosításáról

(85/327/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a tapasztalatok alapján a legutóbb a 81/476/EGK irányelvvel [4] módosított 77/99/EGK irányelv [5] A. melléklete II. fejezetének 16. pontját egyszerűsíteni kell;

mivel a 77/99/EGK irányelv A. melléklete II. fejezetének 17. pontja megállapítja különösen, hogy minden friss hússal vagy húskészítményekkel dolgozó személynek orvosi igazolással kell rendelkeznie, és hogy ezen igazolást évente meg kell újítani;

mivel szükségesnek látszik a kérdéses rendelkezést a tapasztalatoknak megfelelően átalakítani,

ELFOGADTA EZT AZ IRÁNYELVET:

1. cikk

A 77/99/EGK irányelv az alábbiak szerint módosul:

1. A 22. cikk második albekezdését el kell hagyni.

2. Az A. melléklet II. fejezetének 16. és 17. pontja helyébe a következő lép:

"16. Mindazon személyeket, akik szennyeződés – különösen kórokozókkal való szennyeződés – lehetséges forrásai, eltiltanak a friss hússal vagy húskészítményekkel való munkától vagy azok kezelésétől.

17. Mindazon személyektől, akiket friss hússal vagy húskészítményekkel való munkára vagy azok kezelésére alkalmaznak, megkövetelik, hogy orvosi igazolással igazolják, hogy az ilyen munkavégzésnek nincs akadálya. Az orvosi igazolást évente meg kell újítani, kivéve ha a 19. cikkben meghatározott eljárással összhangban valamilyen más, az előzővel egyenértékű garanciákat nyújtó munkahelyi orvosi vizsgálati rendszert nem fogadnak el."

2. cikk

A tagállamok legkésőbb 1986. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek az irányelvnek való megfeleléshez szükségesek.

Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Luxemburgban, 1985. június 12-én.

a Tanács részéről

az elnök

C. Degan

[1] HL C 179., 1984.7.7., 9. o.

[2] HL C 46., 1985.2.18., 94. o.

[3] HL C 44., 1985.2.15., 7. o.

[4] HL L 186., 1981.7.8., 20. o.

[5] HL L 26., 1977.1.31., 85. o.

--------------------------------------------------
A Tanács irányelve

(1985. június 12.)

a friss baromfihús kereskedelmét érintő egészségügyi problémákról szóló 71/118/EGK irányelv módosításáról

(85/326/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a tapasztalatok szerint a legutóbb a 85/324/EGK irányelvvel [4] módosított 71/118/EGK irányelv [5] I. melléklete III. fejezetének 11. pontját egyszerűsíteni kell;

mivel a 71/118/EGK irányelv I. melléklete III. fejezetének 12. pontja meghatározza, hogy minden olyan személytől, aki friss baromfihússal dolgozik, egészségügyi bizonyítványt kell megkövetelni, valamint azt, hogy e bizonyítványt évente meg kell újítani;

mivel szükségesnek tűnik a kérdéses rendelkezésnek a tapasztalatok figyelembevételével történő átdolgozása,

ELFOGADTA EZT AZ IRÁNYELVET:

1. cikk

A 71/118/EGK irányelv a következőképpen módosul:

1. A 16a cikk b) pontjának első francia bekezdését el kell hagyni.

2. Az I. melléklet III. fejezetének (11) és (12) bekezdése helyébe a következő szöveg lép:

"(11) Minden olyan személy számára, aki fertőzés, különösen kórokozók általi fertőzés lehetséges forrása, tilos a friss baromfihússal való munkavégzés, vagy annak kezelése.

(12) Minden olyan személytől, akit a friss baromfihússal való munkavégzésre, illetve annak kezelésére alkalmaznak, meg kell követelni, hogy egészségügyi bizonyítvánnyal igazolja azt, hogy nincs akadálya az ilyen foglalkoztatásnak. Az egészségügyi bizonyítványt évenként meg kell újítani, kivéve ha a 12a cikkben meghatározott eljárásnak megfelelően egy másik, egyenértékű biztosítékokat nyújtó személyzeti egészségügyi ellenőrzési rendszert fogadtak el."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1986. január 1-jéig megfeleljenek.

Ezekről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Luxembourgban, 1985. június 12-én.

a Tanács részéről

az elnök

C. Degan

[1] HL C 179., 1984.7.7., 7. o.

[2] HL C 46., 1985.2.18., 94. o.

[3] HL C 44., 1985.2.15., 7. o.

[4] HL L 168., 1985.6.28., 45. o.

[5] HL L 55., 1971.3.8., 23. o.

--------------------------------------------------
A Tanács irányelve

(1985. december 20.)

az építészmérnöki oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, valamint a letelepedés és a szolgáltatásnyújtás szabadságának tényleges gyakorlását elősegítő intézkedésekről szóló 85/384/EGK irányelvnek Spanyolország és Portugália csatlakozása következtében szükségessé váló módosításáról

(85/614/EGK)

AZ EURÓPAI KÖZÖSSÉGEK TANÁCSA,

tekintettel Spanyolország és Portugália csatlakozási okmányára és különösen annak 396. cikkére,

mivel tekintetbe véve Spanyolország és Portugália csatlakozását, bizonyos további technikai kiigazításokat kell végrehajtani a 85/384/EGK irányelvben [1], hogy biztosított legyen annak egyenlő alkalmazása a Spanyol Királyság, a Portugál Köztársaság és a többi tagállam részéről;

mivel Spanyolország és Portugália csatlakozási szerződése 2. cikkének (3) bekezdése értelmében a Közösség intézményei a csatlakozás előtt elfogadhatják a csatlakozási okmány 396. cikkében említett intézkedéseket, amelyek az említett szerződés függvényében és annak hatályba lépése időpontjában lépnek hatályba,

ELFOGADTA EZT AZ IRÁNYELVET:

1. cikk

"j) Spanyolországban

- az Oktatási és Tudományügyi Minisztérium vagy az egyetemek által kiadott hivatalos építészmérnöki képesítés (título oficial de arquitecto);

k) Portugáliában

- a lisszaboni és portói képzőművészeti iskolák által kiadott "diploma do curso especial de arquitectura" diploma,

- a lisszaboni és portói képzőművészeti iskolák által kiadott "diploma de arquitecto" építészmérnöki diploma,

- a lisszaboni és portói felsőfokú képzőművészeti iskolák által kiadott "diploma do curso de arquitectura" diploma,

- a lisszaboni felsőfokú képzőművészeti iskola által kiadott "diploma de licenciatura em arquitectura" diploma,

- a lisszaboni műszaki egyetem és a portói egyetem által kiadott "carta de curso de licenciatura em arquitectura" diploma."

2. cikk

A tagállamok a 85/384/EGK irányelv 31. cikkének (1) bekezdésében megadott határidőn belül meghozzák azokat az intézkedéseket, amelyek ahhoz szükségesek, hogy megfeleljenek ennek az irányelvnek.

3. cikk

Ennek az irányelvnek a tagállamok a címzettjei.

Kelt Brüsszelben, 1986. december 20-án.

a Tanács részéről

az elnök

R. Krieps

[1] HL L 223., 1985.8.21., 15. o.

--------------------------------------------------
A Tanács Irányelve

(1985. december 20.)

a gyógyszerészdiplomák, -bizonyítványok és hivatalos képesítésekről szóló egyéb tanúsítványok, köztük a gyógyszerészet területén bizonyos tevékenységekhez kapcsolódóan a letelepedési jog hatékony gyakorlását elősegítő intézkedések kölcsönös elismeréséről szóló 85/433/EGK irányelv Spanyolország és Portugália csatlakozása következtében szükségessé vált módosításáról

(85/584/EGK)

AZ EURÓPAI KÖZÖSSÉGEK TANÁCSA,

tekintettel Spanyolország és Portugália csatlakozási okmányára és különösen annak 396. cikkére,

mivel Spanyolország és Portugália csatlakozása következtében szükségessé vált a 85/433/EGK [1] irányelv bizonyos módosítása a Spanyol Királyság, a Portugál Köztársaság és a többi tagország részéről történő azonos alkalmazása érdekében;

mivel Spanyolország és Portugália csatlakozási szerződése 2. cikkének (3) bekezdése szerint a közösségi intézmények a csatlakozás előtt elfogadhatják a csatlakozási okmány 396. cikkében említett intézkedéseket, az említett szerződés hatálybalépésének feltételével és időpontjában hatályba lépő intézkedéseket,

ELFOGADTA EZT AZ IRÁNYELVET:

1. cikk

"k) Spanyolországban:

título de licenciado en farmacia (az Oktatási és Tudományos Minisztérium vagy az egyetemek által adományozott gyógyszerész egyetemi fokozat);

l) Portugáliában:

Carta de curso de licenciatura em Ciências Farmacêuticas (a gyógyszerész tudományok egyetemek által kiállított bizonyítványa)."

2. cikk

A tagállamok hatályba léptetik azokat az intézkedéseket, amelyek szükségesek ahhoz, hogy ennek az irányelvnek a 85/433/EGK irányelv 19. cikkének (1) bekezdésében meghatározott határidőn belül megfeleljenek.

3. cikk

Ennek az irányelvnek a tagállamok a címzettjei.

Kelt Brüsszelben, 1985. december 20-án.

a Tanács részéről

az elnök

R. Krieps

[1] HL L 253., 1985.9.24., 37. o.

--------------------------------------------------
A Bizottság második irányelve

(1985. november 6.)

a takarmányozási célra felhasznált egyes termékekről szóló 82/471/EGK tanácsi irányelv mellékletének módosításáról

(85/509/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 84/443/EGK bizottsági irányelvvel [1] módosított, a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelvre [2] és különösen annak 6. cikkére,

mivel a 82/471/EGK irányelv úgy rendelkezik, hogy melléklete tartalmát rendszeresen módosítani kell a tudományos és műszaki ismeretek fejlődése eredményeként;

mivel felesleges megkövetelni, hogy az összetett takarmány címkéjén vagy csomagolásán az "L-glutamin sav gyártásából származó melléktermékek", vagy "L-lizin gyártásából származó melléktermékek" információ megjelenjen, mivel az e termékekre vonatkozó egyéb címkézési követelmények elégségesek ezek azonosítására;

mivel egyes aminosavak vizsgálatai kimutatták, hogy e termékek megfelelnek a 82/471/EGK irányelv követelményeinek, és hogy ebből következően, bizonyos feltételekkel megengedhető a takarmányozásban való felhasználásuk;

mivel az ezen irányelvben előírt intézkedések összhangban vannak a Takarmányok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 82/471/EGK irányelv melléklete ezen irányelv mellékletének megfelelően módosul.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az 1. cikknek legkésőbb 1986. június 30-ig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1985. november 6-án.

a Bizottság részéről

Frans Andriessen

alelnök

[1] HL L 245., 1984.9.14., 21. o.

[2] HL L 213., 1982.7.21., 8. o.

--------------------------------------------------

MELLÉKLET

1. A 2.3. "Aminosavak fermentálásával előállított melléktermékek" csoport "Különös rendelkezések" 7. oszlopában Az összetett takarmány címkéjén vagy csomagolásán feltüntetendő információkalatti első francia bekezdést el kell hagyni.

2. Az "Aminosavak és sóik" 3. pont az alábbi termékekkel egészül ki:

"1 | 2 | 3 | 4 | 5 | 6 | 7 |

Termékcsoport neve | Termék neve | Tápláló alkotórész megjelölése vagy a mikroorganizmus azonosítása | Tápanyagkivonat (részletezés, ha van) | Termékösszetétel jellemzői | Állatfajok | Különös rendelkezések |

| 3.7L-triptofán, ipari tisztaságú | (C8H5NH)-CH2 – CH(NH2)-COOH | – | L-triptofán: minimum 98 % | Minden állatfaj | A termék címkéjén vagy csomagolásán feltüntetendő információk: az "L–triptofán" név,L-triptofán- és nedvességtartalom. |

| 3.8DL-triptofán, ipari tisztaságú | (C8H5NH)-CH2 – CH(NH2)-COOH | – | DL-triptofán: minimum 98 % | Minden állatfaj | A termék címkéjén vagy csomagolásán feltüntetendő információk: a "DL–triptofán" név,DL-triptofán- és nedvességtartalom." |

--------------------------------------------------
A Tanács irányelve

(1985. december 20.)

a harmadik országokból származó nem kereskedelmi jellegű kis áruszállítmányok behozatalának adómentességéről szóló 78/1035/EGK irányelv módosításáról

(85/576/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 81/933/EGK irányelvvel [4] módosított 78/1035/EGK irányelvben [5] előírt adókedvezményre vonatkozóan semmilyen kiigazítás nem történt a 81/933/EGK irányelv elfogadása óta a nem kereskedelmi jellegű kis áruszállítmányok harmadik országokból történő behozatala tekintetében, amelynek eredményeképpen az adókedvezmény reálértékében csökkenés állt be a fogyasztói árak emelkedése miatt; mivel ezen a helyzeten javítani kell;

mivel a tafiát, a szakét és az egyéb hasonló italt legfeljebb 22 térfogatszázalékú alkoholtartalmú italként lehet kezelni, amelynek adómentes mennyisége jelenleg korlátozott; mivel ezért az e korlát alá tartozó italok jegyzékét ki kell terjeszteni;

mivel konkrétan ki kell mondani, hogy a tiszta alkoholra is következésképpen vonatkozzanak az olyan alkoholtartamú italok mennyiségi határértékei, amelyek adómentességben részesülhetnek,

ELFOGADTA EZT AZ IRÁNYELVET:

1. cikk

A 78/1035/EGK irányelv 1. cikke (2) bekezdése a) pontjának harmadik francia bekezdésében a "35 ECU" szöveg helyébe a "45 ECU" szöveg lép.

2. cikk

"b) alkohol és alkoholtartalmú italok

- párlat és égetett szesz 22 térfogatszázalékot meghaladó alkoholtartalommal; nem denaturált etilalkohol 80 vagy nagyobb térfogatszázalék alkoholtartalommal: 1 szabvány palack (legfeljebb egy liter), vagy

- párlat, égetett szesz és bor vagy alkohol alapú aperitif, tafia, szaké vagy hasonló ital legfeljebb 22 térfogatszázalék alkoholtartalommal; habzóbor, szeszezett bor: 1 szabvány palack (legfeljebb egy liter),"

.

3. cikk

(1) A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek 1982. január 1-jétől megfeleljenek.

(2) A tagállamok tájékoztatják a Bizottságot az ezen irányelv alkalmazása érdekében hozott intézkedésekről.

4. cikk

Ennek az irányelvnek a tagállamok a címzettjei.

Kelt Brüsszelben, 1985. december 20-án.

a Tanács részéről

az elnök

R. Krieps

[1] HL C 167., 1985.7.6., 5. o.

[2] HL C 345., 1985.12.31.

[3] HL C 303., 1985.11.25., 5. o.

[4] HL L 338., 1981.11.21., 24. o.

[5] HL L 366., 1978.12.28., 34. o.

--------------------------------------------------
A Tanács irányelve

(1986. március 10.)

a tisztítószerekre vonatkozó tagállami jogszabályok közelítéséről szóló 73/404/EGK irányelv második módosításáról

(86/94/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1];

tekintettel az Európai Parlament véleményére [2];

tekintettel a Gazdasági és Szociális Bizottság véleményére [3];

mivel a 82/242/EGK irányelvvel [4] módosított 73/404/EGK tanácsi irányelv [5] 2a. cikke 1986. március 31-ig felmentést ad a tisztítószerekben lévő nem-ionos felületaktív anyagok biológiai lebonthatóságának minimális szintjére vonatkozó egyes követelmények alól;

mivel az adott anyagok olyan nem-ionos felületaktív anyagok, amelyek nem felelnek meg a 73/404/EGK irányelvben a biológiai lebonthatóságra megállapított határértékeknek; mivel e anyagokat bizonyos célokra a műszaki nehézségek és az egészségre és a környezetre gyakorolt egyéb nem kívánatos hatások elkerülése érdekében mégis használni kell;

mivel a 82/242/EGK irányelv elfogadása óta fejlődött ezeknek az anyagoknak a biológiai lebonthatóságára vonatkozó kutatás; mivel azonban e kutatások eredményei szerint nem szabad lemondani valamennyi felmentést adó rendelkezésről; mivel ez a tagállamok között meglévő, többek között a vízminőség, az étkezési szokások és géptervezés terén fennálló, nagy eltérések következménye;

mivel bár a Közösség egyes régióiban már használnak helyettesítő anyagokat a mosogató gépekben alkalmazott termékeknél, ugyanakkor az intenzív erőfeszítések ellenére sem találtak még megfelelő helyettesítő anyagokat a fémfeldolgozó ipar számára;

mivel aránylag kis mennyiségű, viszont gazdaságilag jelentős kihatással bíró felületaktív anyagokról van szó; mivel kívánatos megadni a tagállamoknak az 1989. december 31-ig történő felmentések engedélyezésének lehetőségét, ha azt a körülményeik szükségessé teszik,

ELFOGADTA EZT AZ IRÁNYELVET:

1. cikk

"(1) 1989. december 31-ig a tagállamok felmentést adhatnak a 2. cikk első bekezdésében előírtak teljesítése alól az alábbi termékek tekintetében:

a) kis habzású alkénoxid adalékok, olyan anyagokkal, mint az alkohol, alkil-fenolok, glikolok, poliolok, zsírsavak, amidok vagy aminok, amennyiben ezeket edénymosogatásra szolgáló tisztítószerekben alkalmazzák;

b) lúgálló, végfázisban blokkolt alkil- és alkil-aril-poliglikol-éterek, valamint az a) pontban említett anyagfajták, amennyiben ezeket az élelmiszer-, az ital- és a fémfeldolgozó ipar számára szolgáló tisztítószerekben használnak."

2. cikk

A tagállamok haladéktalanul tájékoztatják a Bizottságot valamennyi intézkedésről, amelyet ennek az irányelvnek a végrehajtása érdekében tettek.

3. cikk

Ennek az irányelvnek a tagállamok a címzettjei.

Kelt Brüsszelben, 1986. március 10-én.

a Tanács részéről

az elnök

H. van den Broek

[1] HL C 139., 1985.6.7., 4. o.

[2] HL C 68., 1986.3.24.

[3] HL C 303., 1985.11.25., 26. o.

[4] HL L 109., 1982.4.22., 1. o.

[5] HL 347., 1973.12.17., 51. o.

--------------------------------------------------
A Tanács irányelve

(1986. január 27.)

az építészmérnöki oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, valamint a letelepedés és a szolgáltatásnyújtás szabadságának tényleges gyakorlását elősegítő intézkedésekről szóló 85/384/EGK irányelvnek Portugália csatlakozása következtében szükségessé vált módosításáról

(86/17/EGK)

AZ EURÓPAI KÖZÖSSÉGEK TANÁCSA,

tekintettel Spanyolország és Portugália csatlakozási okmányára és különösen annak 396. cikkére,

mivel, tekintetbe véve Portugália csatlakozását, bizonyos további technikai kiigazításokat kell végrehajtani a 85/614/EGK irányelvvel [1] módosított 85/384/EGK irányelvben [2], hogy biztosított legyen annak egyenlő alkalmazása a Portugál Köztársaság és a többi tagállam részéről;

mivel Spanyolország és Portugália csatlakozási szerződése 2. cikkének (3) bekezdése értelmében a Közösség intézményei elfogadhatják a csatlakozási okmány 396. cikkében említett intézkedéseket, amelyek az említett szerződés hatálybalépésének időpontjában lépnek hatályba,

ELFOGADTA EZT AZ IRÁNYELVET:

1. cikk

- "— a lisszaboni műszaki egyetem felsőfokú műszaki intézete által kiadott építőmérnöki egyetemi diploma (Licenciatura em engenharia civil),

- — a portói egyetem természettudományi és műszaki kara által kiadott építőmérnöki egyetemi diploma (Licenciatura em engenharia civil),

- — a coimbrai egyetem természettudományi és műszaki kara által kiadott építőmérnöki egyetemi diploma (Licenciatura em engenharia civil),

- — a minhói egyetem által kiadott építőmérnöki egyetemi diploma (termelés) (Licenciatura em engenharia civil ([produçăo])."

2. cikk

A tagállamok a 85/384/EGK irányelv 31. cikkének (1) bekezdésében megadott határidőn belül meghozzák azokat az intézkedéseket, amelyek ahhoz szükségesek, hogy megfeleljenek ennek az irányelvnek.

3. cikk

Ennek az irányelvnek a tagállamok a címzettjei.

Kelt Brüsszelben, 1986. január 27-én.

a Tanács részéről

az elnök

H. van den Broek

[1] HL L 376., 1985.12.31., 1. o.

[2] HL L 223., 1985.8.21., 15. o.

--------------------------------------------------